Paterna aprova per unanimitat la modificació del nou pressupost 2020 de 64.000.000€ acordat per a pal·liar els efectes de la COVID-19
20/07/2020

# Paterna aprova per unanimitat la modificació del nou pressupost 2020 de 64.000.000€ acordat per a pal·liar els efectes de la COVID-19

[![Paterna aprueba por unanimidad la modificación del nuevo presupuesto 2020 de 64.000.000€ acordado para paliar los efectos de la COVID-19](/images/noticias/2020/07/6499/6499_lg.jpg)](/images/noticias/2020/07/6499/6499_lg.jpg)

20.07.2020

L'Ajuntament de Paterna ha aprovat hui per unanimitat, en Ple Extraordinari telemàtic, la modificació de crèdits aconseguida amb tots els grups polítics amb representació municipal per a atendre les necessitats sorgides després de la crisi per la COVID19 i reactivar socioeconòmicament el municipi

L'Ajuntament de Paterna ha celebrat hui un Ple Extraordinari telemàtic en el qual ha aprovat per unanimitat la modificació de crèdits que l'equip de govern socialista va acordar el mes passat amb tots els grups polítics amb representació en el consistori i que suposa una transformació integral del pressupost municipal d'aquest any 2020 de 64 milions d'euros per a atendre les necessitats sorgides després de la crisi provocada per la pandèmia de la COVID19 i reactivar socioeconòmicament el municipi.  
  
Amb aquest reajustament pressupostari, en el qual han estat treballant tots els grups municipals i que va concloure amb la signatura d'un acord històric de consens entre PSOE, PP, Ciutadans, Compromís i Vox, el consistori disposa ja d'uns nous comptes centrats en continuar atenent les necessitats de la ciutadania, comerços i empreses de la ciutat.  
  
Els nous pressupostos, amb els quals es reforcen àrees i serveis públics fonamentals en la lluita contra la crisi del coronavirus i es redueixen partides com la d'actes i festes, permetran a l'Executiu socialista emprendre totes aquelles accions i mesures que siguen necessàries en el que queda d'any per a pal·liar l'impacte d'aquesta crisi en les famílies i negocis paterners.  
  
Aquests comptes suposen, entre altres coses, un augment del 40% de la partida relacionada amb la salut, els serveis assistencials i serveis socials (4.492.174€), un increment d'un 20% del foment de l'activitat empresarial i creació d'ocupació (2.359.905€), un 10% de la partida de Seguretat i Protecció Civil (1.348.398€), un 50% cementeris i serveis funeraris (334.173€) i un 12% la de Modernització (1.031.920 €) per a augmentar la ciberseguretat i la seu electrònica del consistori.  
  
La modificació de crèdits aprovada hui és el resultat de l'Acord municipal de lluita contra la COVID19 i reactivació socioeconòmica de Paterna, un document resultat del treball realitzat de manera conjunta entre els cinc grups polítics que conformen la corporació municipal de l'Ajuntament de Paterna i que van constituir el Grup de Treball per a la modificació del pressupost 2020 per a treballar pel poble de Paterna des de la unió, el respecte, la diversitat i la lleialtat.